قصيدة ارجعلي - الشاعر احمد عاشور 2018 - احمد عاشور بواسطة اميرالفتلاوي في 2017/12/17 (منذ 5 سنوات) تنزيل (3.3 MB) رابط قصيرg+ftاغلاق
المزيد من المقاطع بواسطة اميرالفتلاوي
ومادري وين انطي الوجه ... من تجي ابالي عيونك
ماعرف شظل من رحت ... ماكول عن روحي طحت
بس جنت اهز ايدي اذا واحد يكلي شلونك
اسويت بيه من درت وجهك بأخر نظره
ظليت واكف مستحي مثل البيوت الفقره
ومن عدها ظليت افتهم ليش المفاركله محب
من يمشي يلزم ظهره
يالعرسايل ماترد لو تعرف احساسي شنو
من اكتب وماتقره
الله اكبر ع شته يكفر باليحب من صدك ... باليوجعنه يذكره
يخلي الحجي الما ينحجي مدري شيسوي بصدره
..... إرجعلي .....
مو كلشي أختلف .. كلشي تغير عطرة
وحروف اسامينه بدت تختفي من الشجرة
.... إرجعلي ....
مو مليت احس نفسي غريب بـ حلمك
يالـ بـ العقل شيلزمك ؟؟
لا اعرف ارسم صورتك
و لا اريد غيري يرسمك
إتخيل وصلت لـ مرحله اگطع صلآتي
و التفت لو صآح وآحد بـ اسمك !!
وحجيلي بالظلمه مثلي تختنك
كلبك يظل يلجمك
وهم مثلي تبجي وتبتسم
من تذكر ايامي كبل
من جنت بيها مرتبك
وأخجل من اوصل يمك
جانت برائتنا ضوه
نركض ونضحك للهوه
ونتقاسم المصرف سوه
بس ماجنت مفتهمك
مدري انت تشتم الورد
مدري الورد يشتمك
أمنيتي اشوفك بالحلم
شكد ردت اشوفك بالحلم
بس جيب العيون .... البدونك تغفه
بالماي يطفه المحترك .... بس اليحب مايطفه
من ردت اعلك صورتك
موبس دمع عيني بجت حتى حيطان الغرفه
_________________________________________